ורד נעם

**ורד נעם** (נולדה ב-11 באוקטובר 1960) היא פילולוגית, חוקרת תלמוד, פרופסור מן המניין בחוג לתלמוד באוניברסיטת תל אביב ומשמשת כיועצת האקדמית של הספרייה הלאומית של ישראל. כלת פרס ישראל בתחום חקר התלמוד לשנת ה'תש"ף.

## ביוגרפיה
נולדה בירושלים לפרופ' יהודה אליצור ולסופרת הילדים רבקה אליצור. בשנת 1985 סיימה לימודי תואר ראשון בתלמוד וארכאולוגיה, בשנת 1989 סיימה לימודי תואר שני בתלמוד, ובשנת 1997 הוענק לה תואר דוקטור בתלמוד, שלושתם מהאוניברסיטה העברית בירושלים. נושא עבודת הדוקטורט: מגילת תענית וה'סכוליון'. מאז 1999 היא מרצה לתלמוד בחוג לפילוסופיה יהודית ותלמוד באוניברסיטת תל אביב. בשנים 2005–2010 עמדה בראש המגמה לתלמוד וספרות העת העתיקה. בשנת 2008 מונתה לפרופ' חבר ובשנת 2014 לפרופ' מן המניין באוניברסיטת תל אביב. ב-2016 כיהנה כחברת הנהלה של אוניברסיטת תל אביב, והחל מ-2017 היא ראש בית הספר למדעי היהדות וארכאולוגיה שם. היא משמשת כעורכת בכתב העת "ציון", ומאז 2016 חברת דירקטוריון הספרייה הלאומית בירושלים ומשמשת גם כיועצת האקדמית הבכירה של הספרייה. תחומי עיסוקה הראשיים הם: ספרות חז"ל, ספרות קומראן וההלכה הקדומה. בשנים 2010–2011 הייתה פרופסור אורח בתוכנית למדעי היהדות באוניברסיטת ייל.

כיהנה כחברת ועדת המערכת והמועצה האקדמית של יד בן צבי. היא חברת ועדת המערכת של כתבי העת Journal of Ancient Judaism ו-Dead Sea Discoveries.

בשנת 2010 זכתה בפרס מיכאל ברונו מטעם קרן יד הנדיב. ביום העצמאות ה-72 של מדינת ישראל הוענק לה פרס ישראל לחקר התלמוד. היא האישה הראשונה שזכתה בפרס ישראל בתחום זה.

עוסקת גם בכתיבה פובליציסטית: בעבר כתבה ב'נקודה' - עיתונה של מועצת יש"ע, ומביעה עמדות פמיניסטיות-דתיות.

## חיים אישיים
נשואה לאלחנן נעם ואם לשישה. לשעבר תושבת כפר אדומים מתגוררת כיום בירושלים.

לנעם ארבעה אחים: תמר בן-ארי, הפיזיקאי פרופ' שמואל אליצור, העיתונאי אורי אליצור, ופרופסור יואל אליצור חוקר גאוגרפיה מקראית והלשון העברית.

## כתביה
*  **מגילת תענית: הנוסחים, פשרם ותולדותיהם**, בצירוף מהדורה ביקורתית, הוצאת יד בן צבי, תשס"ד ().
* **מקומראן למהפכה התנאית: היבטים בתפיסת הטומאה**, הוצאת יד בן צבי, תש"ע.
* טל אילן וורד נעם, בשיתוף מאיר בן שחר, דפנה ברץ ויעל פיש, **בין [[יוספוס פלאביוס|יוספוס]] לחז"ל**, כרך א - האגדות האבודות של ימי הבית שני; כרך ב - אגדות החורבן, יד בן צבי, תשע"ז
*מנחם כהנא, ורד נעם, דוד רוזנטל, מנחם קיסטר (עורכים), **ספרות חז"ל הארץ-ישראלית: מבואות ומחקרים**, כרך א - מבואות לחיבורי ספרות חז"ל (); כרך ב - לעולמה של ספרות חז"ל והקשריה ()
* 
* *Shifting Images of the Hasmoneans: Second Temple Legends and Their Reception in Josephus and Rabbinic Literature*, Oxford University Press, 2018

## קישורים חיצוניים

* 

* פרופ' ורד נעם, באתר של אוניברסיטת תל אביב
* 
* 
* 
**מכּתביה**:
* האמנם 'לא המת מטמא'? לדיוקנה של הטומאה בספרות התנאים , **[[תרביץ]]** עח, תשס"ט, עמ' 157–188
* "כיא בחרו בקלות": חומרה קומראנית או מהפכה תנאית? , **מגילות** ח-ט, תש"ע
* 
* 
* האם הכירו חז"ל את כתבי יוסף בן מתתיהו?, **[[תרביץ]]** פא, תשע"ג עמ' 367–395
* פותחים שבוע תשס"ז, פרשת תצוה, בערוץ YouTube של מכון ון ליר בירושלים

**מהרצאותיה**:
* טקסטים קדם-חז"ליים בתלמוד הבבלי, בערוץ יוטיוב של אוניברסיטת בן-גוריון בנגב, 2 ביולי 2014
* הגדה אלטרנטיבית, או מהו העיקר בסיפור יציאת מצרים?, בערוץ יוטיוב של מכון ון ליר בירושלים, 22 במרץ 2015
* מה בין דוד להומרוס? דוד בעיני חז"ל, בערוץ יוטיוב של 929 - תנ"ך ביחד, 11 בינואר 2016
* חזיר, יוונית, מאבק פנימי וסכנה חיצונית, בערוץ יוטיוב של אוניברסיטת תל אביב, 25 במאי 2017
* מסורות מימי הבית השני בתלמוד הבבלי, בערוץ יוטיוב של המכללה האקדמית הרצוג, 11 במרץ 2018
* חידתה של המשנה, בערוץ יוטיוב של אוניברסיטת תל אביב, 14 בנובמבר 2018
* אחדות בחברה שסועה: בין בית הלל לבית שמאי, באתר יוטיוב, 4 ביוני 2020
* מה חשבו חכמינו על החשמונאים?, סדרת הרצאות באתר יוטיוב, ערוץ בית אבי חי, דצמבר 2024

**על כתביה**:
* 
* 
* מאיר בר-אילן, (ביקורת על) ורד נעם, מגילת תענית: הנוסחים – פשרם – תולדותיהם, בצירוף מהדורה ביקורתית ירושלים: יד יצחק בן-צבי, תשס"ד', מועד, טז (תשס"ו), עמ' 114–130

## הערות שוליים

קטגוריה:חוקרות תלמוד
קטגוריה:חוקרי תלמוד
קטגוריה:סגל אוניברסיטת תל אביב: לימודי התרבות העברית
קטגוריה:משפחת אליצור
קטגוריה:זוכות פרס ברונו
קטגוריה:זוכי פרס ברונו
קטגוריה:ישראליות זוכות פרסים
קטגוריה:חוקרי ספרות חז"ל
קטגוריה:סגל אוניברסיטת תל אביב: פילוסופיה יהודית, ספרות חז"ל וקבלה
קטגוריה:פמיניסטיות ישראליות
קטגוריה:פמיניסטים ישראלים
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:זוכי פרס ישראל לשנת 2020
קטגוריה:זוכי פרס ישראל לחקר התלמוד
קטגוריה:זוכות פרס ישראל
קטגוריה:זוכי פרס ישראל
קטגוריה:כפר אדומים: אישים
קטגוריה:עורכי ציון
קטגוריה:הספרייה הלאומית
קטגוריה:ישראליות שנולדו ב-1960
קטגוריה:ישראלים שנולדו ב-1960